google/wiki40b huggingface dataset:
Fritz Carl Rieber

Rieber & Søn

Fritz C. Rieber studerte ved Bergens Handelsgymnasium og tok eksamen der i 1921. Senere studerte han ved University of Oxford, og da faren Fritz Carl Rieber døde i 1928, tok han over ledelsen i firmaet, som han drev til han døde. Farfaren Paul Gottlieb Lebrecht Rieber hadde startet firmaet med eddikproduksjon og senere steinhoggeri og kalkfabrikk. Etter hvert satset firmaet på næringsmidler, byggevarer og veidekke. 
I tiden under Fritz Rieber ble firmaet en internasjonalt konsern med hodevekt på næringsmidler. I 1948 startet han Toro-fabrikken.

Næringsliv

Fritz Rieber var aktiv i flere næringsorganisasjoner i Bergen og satte spor etter seg på flere områder i samfunnslivet. Fra 1955 til 1961 var han president i Bergens Handelskammer, samt at han var medlem i kommunikasjonsutvalget i Bergens Handelsforening. Her ivret han for bedre kommunikasjonsforhold i Bergen. Blant annet var han pådriveren for byggingen av Puddefjordsbroen mellom Bergen sentrum og Laksevåg og Eidsvågtunnelene fra Sandviken til Åsane. Dette medvirket til å knytte byen tettere til det som da var nabokommunene til Bergen. I tillegg var han med på å effektivisere jernbaneforbindelsene, særlig gjennom «Rieber-planen» fra 1955 der Ulrikstunnelen gjennom Ulriken ble bygd i 1964. 
Mindre vellykket var initiativet til å få opprette Bergens Saneringsinstitutt hvor formålet var å sanere bebyggelsen i eldre bydeler og erstatte den med nyere bygg. Aktive bevegelser satte seg imot og ønsket å bevare de gamle trehusstrøkene i Bergen. 
I 1970-årene var Fritz Rieber medvirkende til tanken om en ny konsertsal som kunne benyttes under de årlige festspillene. Resultatet ble Grieghallen som åpnet i 1978, samme år Rieber døde. Han prøvde også å få samle de ulike næringsorganisasjonene i Bergen, men dette skjedde først i slutten av 1980-årene da Bergen Næringsråd ble opprettet.

Gaver

Fritz Rieber og firmaet hans har gitt flere gaver, midler og legater til Bergen. I 1960-årene tok han initiativ til å få bygd et arboret i Fana. I 1976 ble det avdekket et bronserelieff av Fritz C. Rieber på Arboretet. I 1989 feiret Rieber og Søn 150-årsjubileum og ga da 10 000 rhododendronbusker til byen, som ble plantet langs innfartsårene til byen. I 1990 fikk en av disse veiene navnet Fritz C. Riebers vei.
Mars & Venus

Mars & Venus er en norsk film fra 2007, regissert av Eva F. Dahr. Filmen handler om et par hvor han og hun er på hver sin planet mens de prøver å finne ut hva de ønsker seg i livet. Begge er unge og vakre. Hun, Ida, (spilt av Pia Tjelta), presenteres som drømmekvinnen, mens han, Mathias, (spilt av Thorbjørn Harr) er drømmemannen. Men der slutter likheten. Hun er dobbeltarbeidende, strukturert, vellykket på jobben og samtidig hot. Han er morsom, rufsete kjekk, en flott far, men en rotekopp som skyr ansvar. For hva er egentlig lykken: Karriere? Nytt bad? En seilbåt? Sex med hvem du vil? Ny kjæreste? Eller er lykken faktisk det de allerede har?
Egeria (mytologi)

Egeria (latin: Ēgeria) er en gudinne i romersk mytologi og en av to underordnede guddommer ved Dianas tempel i Aricia – det nåværende Ariccia på Albanerfjellenes sørlige del i Italia.
Hun var en nymfe som kvinner ofret til for å få en lettere fødsel.
Ifølge folketroen var hun begavet med seerevner. Roms andre konge Numa Pompilius sies å ha forelsket seg i Egeria og hatt nattlige sammenkomster med henne, hvor han innhentet hennes råd om stats- og relgionsanliggender.
Winfried Kretschmann

Utdannelse og yrke

Etter grunnskolen i Zwiefalten-Sonderbuch og gymnaset i Riedlingen og Sigmaringen besto Winfried Kretschmann artium (Abitur) i 1968. Etter verneplikten studerte han ved universitetet i Hohenheim fra 1970 til 1975. Studiet var biologi og kjemi for lærer ved gymnaset. 1977 avla han annen statseksamen. Han underviste i den videregående skolen i biologi, kjemi og etikk i Stuttgart, Esslingen, Mengen, Bad Schussenried og mellom 1988 og 1992 ved Hohenzollern-Gymnasium i Sigmaringen. Han har permisjon så lenge han sitter i landdagen.

Privatliv

Kretschmann er gift og har tre barn. Han bor i Laiz, som er en bydel i Sigmaringen.
Kråkerøymannen

Kråkerøymannen er navnet på et skjelett fra bronsealderen som ble funnet i 1945 på gammel havbunn like ved steinalderboplassen Rødsmyra på Kråkerøy i Østfold.
Kråkerøymannen ble funnet ved en tilfeldighet da samledammen for vannverket på Kråkerøy ble gravd ut i 1945. Skjelettet ble undersøkt av arkeolog Erling Johansen, og senere av professor i anatomi Per Holck.
Mannen var rundt 60 år gammel da han døde, og ble trolig drept av et sverdhugg som ødela ryggsøylen hans. Også hodeskallen har spor etter et hugg, og mannen kan ikke ha levd lenge etter at han fikk hugget i hodet, for skallen er ikke helet. Hodeskallen ble funnet langt unna resten av kroppen. Kråkerøymannen var velvokst, men skjelettet viser spor etter stress og underernæring. Mannen har også hatt skjev rygg (skoliose). Det er konstatert at han ikke har spist sjømat, noe han har til felles med flere andre bronsealderskjelett som er funnet i Norge. En teori går ut på at Kråkerøymannen ble ofret til gudene, og han kan tolkes som en form for myrlik.
Brachyta

Utseende

Middelsstore (10-20 millimeter), noe brede, svarte trebukker, dekkvingene gjerne mer eller gulaktige. Hodet og pronotum er mye smalere enn dekkvingene, som har markerte, utstående "skuldre". Antennene er tynne, omtrent halvparten så lange som kroppen. Pronotum er mer eller mindre trapesformet, litt lengre enn bredt, med en butt tann midt på hver sidekant. Dekkvingene er vanligvis litt avsmalnende bakover, bredest ved "skuldrene". Beina er forholdsvis lange og slanke.

Levevis

De fleste av artene har larver som utvikler seg under barken på nylig døde trær. Fordi utviklingstiden gjerne er forholdsvis kort kan de også gjøre seg nytte av nyfelt tømmer. De voksne billene er livlige dyr som løper raskt og gjerne flyr i solskinn om våren. De besøker av og til blomster. Når billene blir forstyrret, strekker de forkroppen skrått oppover, de kan da virke nesten aggressive men er helt harmløse for mennesker.

Utbredelse

Slekten er utbredt i Palearktis, i Nord-Amerika kjennes det bare én art fra Wyoming.
North Devon

Befolkning

North Devon er populært blant pensjonister. Folketellingen i 2011 viste at 18 % av befolkningen er i alderen 15 år eller yngre, 60 % var i alderen 16–64, og 23 % var i alderen 65 og eldre. De utgjør 20 % av befolkningen som var 65 år eller eldre da folketellingen ble gjort. I sammenligning var alderdistribusjonen over hele England på henholdsvis 19 %, 65 % og 17 %. Forventet levealder for menn er på 77,7 år, noe som er nær engelsk gjennomsnitt, og for kvinner er den på 83,1 år, rundt 1 år over engelske gjennomsnitt.

Økonomi

Grunnet områdets historisk økonomi basert på landbruk er det mange områder i North Devon som er betraktet som underprivilegert. Den gjennomsnittelige inntekten for distriktet er 73 % av gjennomsnittet for Storbritannia som helhet.
De største arbeidsgiverne i området er National Health Service (NHS), det statlige helsevesenet i Storbritannia, hovedsakelig Devons distriktssykehus i Barnstaple, foruten også forsvarsdepartementet ved Royal Marines Base Chivenor og Arromanches Camp i Instow; og lokalmyndighetene North Devon Council.
WinCapita

WinCapita (tidligere WinClub), var et finsk nettbasert pyramidespill som opererte årene 2005 til 2008.
Selskapet markedsførte seg selv som et investeringsselskap som skulle hente avkastning på valutahandel. I all hovedsak var medlemmene finske borgere, men det var også et mindre antall svensker med. I mars 2008 kom selskapet i finske myndigheters søkelys etter anklager om pyramidespill eller Ponzi-svindel. Politimyndigheter i Thailand har vært involvert i etterforskningen av svindelen ettersom både bakmenn og penger ble mistenkt å være forsvunnet dit.
Totalt var mer enn 10.000 personer involvert i selskapet, og disse tapte tilsammen rundt 100 millioner euro, noe som trolig gjør dette til den største svindelen i finsk historie. I 2010 ble det tatt ut tiltale mot ledelsen i selskapet. Hovedmannen Hannu Kailajärvi ble dømt til 4 års fengsel, mens hans samboer fikk ett år. Kailajärvi fikk i tillegg inndratt 6 millioner euro til fordel for den finske statskassen.
I 2015 krevde den finske staten inn totalt 1,6 millioner euro fra 21 deltakere som hadde gjort gevinst på pyramidespillet.
Ninji – Ninji

Presseomtale

"Zotora mestrer denne pusteteknikken fullt ut, på lik linje med David Hudson og andre kjente didgeridooutøvere. Et sekstifem-minutters eksotisk møte med naturen for ethvert urbant individ med sans for virkelighetsflukt av store dimensjoner". (Gunnar Innvær, Urban)
"Et modig, moderne blikk på en eldgammel tradisjon" ( ASK, Natt og da)
"Platen han har laget er kompromissløs, og preget av respekt for – og kjærlighet til dette meget spesielle blåseinstrumentet. Begir du deg først for alvor inn i det gamle instrumentets magiske verden, finner du helt nye sanseopplevelser der" (Sigbjørn Nedland, Fedrelandsvennen)
Den norsk-russiske grense

Grenseoppganger

Det ble foretatt grenseoppganger mellom Norge og Russland i 1826 og 1846. I 1847 ble det inngått avtale om grenseoppganger hvert 25. år, og det ble gjennomført slike i 1871 og 1896. Etter første verdenskrig var det Finland og ikke Russland som grenset til Norge i øst, og det ble foretatt en grenseoppgang mellom Norge og Finland i 1925. Etter at Sovjetunionen ble norsk naboland fra 1945, ble det foretatt en grenseoppgang i 1947. I 1949 ble det undertegnet en overenskomst om forskjellige forhold ved grensen, inkludert bygging av vannkraftverk i Pasvikelva. I 2009 ble det avtalt mellom Norge og Russland å foreta en ny grenseoppgang. Også den delen av grensen som går over land ble gått over og målt på ny. Grenseoppgangen ble avsluttet med en markering i 2013.
Den nye grensen behøvde ikke å få anerkjennelse av andre land enn Norge og Russland. Utenriksdepartementet kom dog med presiseringen at oppdraget er å «kontrollere at grensen går der vi har avtalt at den skal gå».
JVB Tur

JVB Tur AS er et turbusselskap som ble opprettet 1. januar 1995 som et datterselskap av A/S Jotunheimen og Valdresruten Bilselskap (JVB). Turbilvirksomheten var til da drevet som en virksomhet innenfor morselskapet JVB.
Selskapet har kontor på Fagernes, men har busser stasjonert også i Oslo, Hønefoss, Dokka og Gol.
Operation Fulcrum

Operation Fulcrum var en serie på atomprøvesprengninger utført ved Nevada Test Site i 1976 og 1977. Denne operasjonen var etterfølgeren til Operation Anvil og forgjengeren til Operation Cresset.
Mord (Sverige)

Straff

Mord straffes etter en lovendring i 2009 med fengsel på bestemt tid, minimum 10 år og høyst 18 år, eller livstid.
Formålet med lovendringen var å skape rom for en mer nyansert straffeutmåling for mord og et høyere straffenivå for den tidsbestemte straffen for dette lovbruddet. Dette fordi livstidsstraffen var blitt betydelig mye lengre siden den tidligere straffeskalaen på ti år eller livstid ble innført.
Högsta domstolen har i flere avgjørelser prøvet spørsmålet om reaksjonsfastsettelse for mord. Domstolens praksis har utviklet seg i den retning at livstidsstraffen bør forbeholdes de mest alvorlige tilfellene av mord. Til de alvorligere tilfellene hører blant annet mord som utføres med stor brutalitet, fremkaller alvorlig dødsangst, mord som innebefatter momenter som gjør at det fremstår som særskilt grovt eller der det ellers foreligger skjerpende omstendigheter.
Embouchure

Embouchure, anblåsning eller ansats er den måten en spiller på et blåseinstrument gjennom hvordan en setter instrumentet til munnen og anvender ansiktsmusklene og lepper til å få lyd og til å kontrollere tonehøyde, klang på det beste viset. Teknikkene som anvendes kan variere mellom ulike typer instrument, som treblåsere og messingblåsere, men også mellom de ulike typer instrument innen for samme hovedgruppe og samme instrument, skoler og tradisjoner.
Ordet kommer av fransk bouche som betyr munn, og er noen ganger fornorsket til amasjør. Ulike instrumenter krever ulik amasjør og god kontroll over amasjøren er avgjørende for god tonekvalitet og intonasjon.
Hjelp, vi flyr!

Handling

Handlingen foregår ombord på et passasjerfly mellom New York og Chicago. Passasjerer og besetning utgjør en broket forsamling. Blant dem er en pilot med tvilsomme seksuelle tilbøyeligheter, to religiøse fanatikere, en syngende flyvertinne og en lege med en nese som avslører ham når han ikke holder seg til sannheten. Annenpiloten går under navnet "Roger Murdock", men ligner til forveksling en kjent basketballspiller. Til middag får passasjerene valget mellom kjøtt og fisk. På kort tid er de som valgte fisk, blitt matforgiftet. Dette inkluderer både piloten annenflygeren. Den eneste blant passasjerene som har ført et fly, er den tidligere kampflygeren Ted Striker. Men han har ikke fløyet på mange år og har dessuten ingen erfaring med svære jumbojeter. I tillegg har han flyskrekk på grunn av traumatiske krigsopplevelser. Årsaken til at han nå befinner seg om bord, er at han ønsker å vinne tilbake sin Elaine, en tidligere kjæreste som er flyvertinne ombord. Omsider lar han seg overtale til å ta pilotens plass, mens Elaine erstatter annenflygeren. I mellomtiden forbereder flygeledere i Chicago seg på å lose dem trygt ned på bakken ved å kommunisere over sambandet. Denne operasjonen kompliseres imidlertid ved at den blir ledet av en gammel kjenning av Ted fra krigen.

Økonomi

Filmen ble en braksuksess på amerikansk kino hvor den omsatte for 83 millioner dollar, og ble den fjerde mest innbringende filmen i 1980 (kun forbigått av Imperiet slår tilbake, Hvordan bli kvitt sjefene og To tufser bak gitter). Produksjonskostnadene var på ca 3,5 millioner dollar.

Anmelderne

Den ble svært godt mottatt av anmelderne og har fått 97 % på Rotten Tomatoes. Den amerikanske kritikeren Roger Ebert gav den 3 av 4 stjerner, mens Leonard Maltin gav den 3,5 av 4.
Den ble også godt mottatt av de norske anmelderne. Både VG, Aftenposten og Dagsavisen gav den terningkast fem, mens Dagbladet gav den fire.

Utmerkelser

I 2000 rangerte American Film Institute den på tiendeplass på en liste over de 100 beste filmkomediene på 1900-tallet (AFI's 100 Years... 100 Laughs). I 2007 kåret lesere av britiske The Guardian den til den neste morsomste filmen gjennom tidene.
I 2010 besluttet amerikanske National Film Preservation Board at filmen var betydningsfull nok til å lagres i National Film Registry.
Salaam Bombay!

Handling

Filmen omhandler gutten Krishna som på egen hånd må dra til Bombay for å søke seg arbeid. Her blir han grovt utnyttet, men knytter også nære vennskap. Krishna kommer etter hvert ut på en kriminell løpebane sammen med den voksne kameraten Chillum. Krishna og Chillum begynner å jobbe for Baba, som driver et bordell og en narkotika-ring. Miljøet som her skildres er svært rått og inkluderer blant annet barneprostitusjon.
Generalkrigskommissær

Generalkrigskommissær var i Danmark og Norge tittel på øverste ansvarlige embedsmann for utrustning, proviantering, rekruttering, utskriving og lønning av de militære styrkene. Generalkrigskommissæren var leder av generalkrigskommissariatet og overordnet de regionale krigskommissærer.
Tittelen kommer fra prøyssisk Generalkriegskommissarius, leder for en militær administrasjon og sideordnet til eller nærmeste underordnede av en general eller feltmarskalk. I tillegg til oppgaver nevnt ovenfor hadde Generalkriegskommissarius ansvar for disiplin i hæren og innkreving av skatter som skulle finansiere krigføring.

Norge

Norges første generalkrigskommissær ble utnevnt i 1640. Innhold og organisering av embedet har variert over tid, og det har ikke alltid vært besatt. Opprinnelig var generalkrigskommissærens ansvarsområde hæren. Fra 3. oktober 1814 fungerte han både for hæren og marinen. Embedet ble nedlagt 31. desember 1990 ved opprettelsen av Vernepliktsverket.
Sergej Ignasjevitsj

Landslaget

21. august 2002 fikk han sin første landskamp for Russland mot Sverige.
Ignasjevitsj deltok i Euro 2008 på det russiske laget som kom helt til semifinalen.
Han ble tatt ut i Russlands EM-tropp til EM i Frankrike 2016.
Han ble tatt ut i Russlands tropp til VM i fotball 2018 i Russland. Han gjorde comeback på landslaget og erstatet en skadet Ruslan Kambolov i Russlands bruttotropp til VM i fotball 2018 i Russland.
Siebel Si 204

Utvikling

Siebel Si 204 var planlagt som et lite passasjerfly for Lufthansa med to piloter og åtte passasjerer. Utviklingen av dette helmetallflyet startet i 1938. Etter at andre verdenskrig startet ble det omgjort til et treningsfly med en glasscockpit til blindeflyving.
De to første prototypene ble levert som passasjerfly med den gamle cockpittypen. Jomfruturen ble foretatt en gang før september 1940, muligens 25. mai 1940.
I 1942 produserte Siebel Junkers Ju 88 på lisens, og derfor klarte de bare å produsere 15 i Halle. Siebel ble i stedet produsert i Frankrike og Tsjekkoslovakia.
Lyngbymotorvejen

Lyngbymotorvejen, offisielt navn Helsingørmotorvejen (også kalt Lyngby Omfartsvej) er en motorvei som forbinder Kongevejen i Virum med Motorring 3, den er 6 kilometer lang og ble bygget i årene 1960 – 1974. Det er samtidig den sydligste delen av Sekundærrute 201 mellom Kongens Lyngby og Hillerød. Lyngbymotorvejen er sammen med Ådalsmotorvejen de eneste motorveisstrekninger i Danmark som har sine respektive kommuner som veibestyrelse.
The Day Will Dawn

Handling

Mens tyskerne invaderer Polen i september 1939, blir den tidligere hesteveddeløp-korrespondenten Colin Metcalfe fra Storbritannia utstasjonert som utenrikskorrespondent i det nøytrale Norge.
Laimdota Straujuma

Bakgrunn

Straujuma har doktorgrad i økonomi fra Universitetet i Latvia. Hun har arbeidet ved Institutt for økonomi ved Latvias vitenskapsakademi.

Politisk virke

I 1999 ble hun visestatssekretær i landbruksdepartementet og året etter statssekretær, en post hun beholdt til desember 2006. Fra januar 2007 til desember 2010 var hun statssekretær i regional- og kommunaldepartementet. Fra januar til oktober 2011 var hun visestatssekretær i departementet for miljøvern og regional utvikling. I oktober 2011 ble hun landbruksminister i Valdis Dombrovskis' regjering. Partiet Enhet (Vienotība) nominerte henne til regjeringsposten. I januar 2014 ble hun medlem av partiet.
Etter at Valdis Dombrovskis gikk av som statsminister, ble hun 6. januar 2014 bedt om å danne regjering av president Andris Bērziņš. Hun overtok som statsminister den 22. januar 2014.
Romsdalsaksen

Romsdalsaksen er et foreslått alternativ til Møreaksen. Møreaksen anbefales av Statens vegvesen som ferjefri E39 mellom Ålesund og Molde.
Tilhengere av Romsdalsaksen argumenterer med at det er en miljøvennlig flat trasê i åpent landskap, og tilhengerne argumenterer med at det er rimeligere i både investering og levetidskostnader.
Romsdalsaksen foreslår å legge E39 utenom Molde sentrum. Det argumenteres med at dette kan bidrag til et bedre miljø for byens innbyggere.
Romsdalsaksen AS ble stiftet 10. jan. 2017, har gjort 3.part vurderinger av kostnader og konsept, og har fått stor tilslutning blant befolkningen rundt Romsdalsfjorden. Spesielt i Vestnes, Rauma, Molde og på Nordmøre. Utover 2018 jobbes det med å få utarbeidet en sammfunnsnytteanalyse som ennå mer vil vise fortrinnene med Romsdalsaksen.
Bossanova

Bossanova (portugisisk: bossa nova) er en brasiliansk musikksjanger som har sitt utspring i samba og jazz.

Dansestil

Dansestilen bossa nova oppsto rundt 1960, det sies at den stammer fra Joe Lanza. Den består av et særdeles langt grunnskritt på 32 fjerdedelstakter og likner på rumba eller langsom twostep.
Sing Street

Design

I februar 2014 ble det annonsert at John Carney skulle regissere filmen basert på et manus skrevet om en gutt som starter et band for å imponere en jente. Produsentene skulle være Carney selv gjennom Distressed Films , Anthony Bregman (Likely Story Banner), Kevin Frakes (PalmStar Media), Raj Brinder Singh (Merced Media Partners) samt Paul Trijbits og Christian Grass (FilmWave). Filmen er en semi selvbiografi som skildrer Carney sin oppvekst i Dublin.

Valg av roller

I et intervju i juli 2014 annonserte Carney at han kom til å velge ukjente skuespillere til filmen. De ukjente skuespillerne ble Ferdia Walsh-Peelo, Ben Carolan, Mark McKenna, Percy Chamburuka, Conor Hamilton, Karl Rice og Ian Kenny. I september 2014 ble det kunngjort at Aidan Gillen, Maria Doyle Kennedy og  Jack Reynor også hadde blitt med i filmen.

Innspilling

Innspillingen av Sing Street startet i Dublin i september 2014 og ble avsluttet 25. oktober 2014. Blant lokasjonene der innspillingen ble gjort, var skolen Synge Street CBS.

Musikk

Mye av originalmusikken til bandet "Sing Street" ble komponert av 80-talls komponisten Gary Clark med Carney, Ken og Carl Papenfus fra  det irske bandet Relish, Graham Henderson og Zamo Riffman som også ble kreditert. Filmen har også med musikk fra The Cure, A-ha, Duran Duran, The Clash, Hall & Oates, Spandau Ballet og The Jam.
Biblioteca Marciana

Biblioteca Marciana er et bibliotek ved Markusplassen i Venezia, som omfatter en av verdens største samlinger av klassiske håndskrifter. Biblioteket har navn etter St. Markus, byens skytshelgen.

Historie

Biblioteket kan spore sin historie tilbake til to store donasjoner. I 1362 skjenket Francesco Petrarca sin håndskriftsamling til republikken Venezia. Den neste store mesenen var kardinal Bessarion, som 31. mai 1468 skjenket sitt private bibliotek (746 bind, deriblant 482 greske og 264 latinske håndskrifter) til republikken. De to samlingene dannet grunnstammen i Biblioteca Marciana. Gjennom innlemmelse av bibliotekbestander innenfor republikken og senere gaver vokste biblioteket også senere betydelig.
Takket være den enestående samlingen av greske håndskrifter ble biblioteket fra det 16. århundre et sentrum for humanistiske studier.
I 1603 vedtok Venezia en lov, som bestemte at alle som trykket en bok på Venezias territorium måtte levere et plikteksemplar til Biblioteca Marciana.
Etter republikkens fall ble mange klostre sekularisert av Napoleon, og deres klosterbiblioteker i betydelig utstrekning innlemmet i Biblioteca Marciana.

Libreria

Bessarion stilte som betingelse for sin gave at biblioteket skulle få en verdig plassering. Republikken tok seg likevel god tid til å oppfylle denne forpliktelsen. Biblioteket hold en stund til i bl.a. dogepalasset.
I 1534 ble det bestemt å bygge en egen biblioteksbygning, og i 1537 fikk arkitekten Jacopo Sansovino oppdraget. I 1545 styrtet lesesalens hvelving sammen, og arkitekten ble sendt i fengsel. Takket være innflytelsesrike venners forbønn kom han fri igjen, og kunne fortsette arbeidet, men måtte dekke skadene av egen lomme. Etter hans død fullførte Vincenzo Scamozzi bygningen mellom 1582 og 1588.
Bygningen ble utsmykket av bl.a. Veronese, Tizian , Alessandro Vittoria og Tintoretto.
Biblioteket flyttet inn allerede i 1553. I 1812 ble biblioteket flyttet tilbake til dogepalasset, hvor det ble til 1904. Siden da har det vært tilbake i Libreria og en nabobygning.
Middagsfjall (Kunoy)

Middagsfjall (805 moh.) er et fjell på Kunoy på Færøyene.
Fjellet er det sjette høyeste på Kunoy og Færøyenes niende høyeste.
Yao Ming

Oppvekst og tidlig karriere

Yao, som ble født i Shanghai, Folkerepublikken Kina, begynte å spille for Shanghai Sharks som en tenåring, og spilte på lagets seniorlag i fem år i det kinesiske basketballforbundet (CBA). Siden han kom til NBA har han blitt valgt til å starte for Western Conference i NBA All-Star-kampen i alle sine sesonger, og har blitt stemt til All-NBA Team fire ganger. Dessverre har Yao mistet mye spilletid på grunn av skader i alle hans sesonger i NBA. Yao Ming ble skadet etter sluttspillet i 2009, og da bruddskaden i hans venstre ben forverret seg, måtte han stå over hele påfølgende sesong. Han hadde senere to operasjoner for å rette opp i skaden.

Personlig

Hans far, Yao Zhiyuan, er 2,08 m (6 fot og 10 tommer) og hans mor, Fengdi Fang, er 1,88 m (6 fot og 2 tommer). Hun var også kaptein på det kinesiske nasjonale kvinnelandslaget i basketball.
Yao er gift med Ye Li, som er tidligere spiller for Kinas kvinnelige basketlandslag. Han er en av Kinas mest kjente idrettsutøvere, og har sponsoravtaler med flere store selskaper. Hans første år i NBA var gjenstand for en dokumentarfilm kalt The Year of the Yao.